Haas Das...Nuuskas ZA: May 2010
'n Jong ma van Mooikloof in die ooste van Pretoria het histeries geskreeu terwyl sy verbete aan haar seuntjie (2) se voetjie vasgeklou het om te keer dat 'n man hom deur haar stukkende motorvenster steel.Volgens die ma (22), 'n sielkunde-student wat uit vrees nie geïdentifiseer wil word nie, was haar kind se hele lyf al deur haar motorvenster toe sy hom aan die voetjie gryp. Haar ma (42) het gister gesê haar dogter het Vrydagaand tussen 18:00 en 18:30 in De Villebois Maruilweg by 'n rooi verkeerslig agter 'n ander voertuig stilgehou."?'n Man het van agter haar voertuig gekom, maar sy het gedink dit is 'n bedelaar. Haar deure was gesluit en haar vensters was toe," het die ouma huilend vertel.Volgens haar het die man tot by die voorste venster aan die passasierskant geloop en in die motor geloer."Die baba het op die voorste sitplek gelê en was met die veiligheidsgordel vasgemaak. Hy wou net aan die slaap raak toe die man die venster met 'n vonkprop stukkend slaan en hom gryp. My dogter het hom aan die een voetjie beetgekry en hom teruggeruk. "Sy het aanhoudend geskreeu terwyl sy aan haar baba se voetjie vasgeklou het. Sy het gesê 'mamma, die Here was in die kar en het gehelp trek, want ek sou dit nie alleen kon doen nie'."Sy het gesê niemand, ook nie die mense in die motor voor haar, het probeer help nie. Terwyl die ma en die boef oor die kind baklei het, het sy aanhoudend geskreeu. "Die man moes toe geskrik het, want hy het die baba gelos en weggehardloop. My dogter het dadelik na ons huis in Garsfontein (in die ooste van Pretoria) gery. Sy het my gebel en geskreeu: 'Maak oop die hek!' Toe sy hier stop, het sy en die baba gehuil. My kleinkind was vol glasstukke."Sy het gesê haar kleinkind was definitief die teiken, want haar dogter se skootrekenaar en handsak op die agterste sitplek was onaangeraak."My kleinkind is nou te bang om in 'n kar te klim. Hy kan nie slaap nie en sê die heeltyd 'moet my 'seblief nie vat nie'."Ek dink totdat die sokker verby is, is kinders nie veilig nie. Ons wil mense waarsku om versigtig te wees met hul kinders," het die ouma gesê.A.o. Duane Lightfoot, polisiewoordvoerder, het gesê die polisie was by die toneel. 'n Saak van opsetlike saakbeskadiging en aanranding word ondersoek.
Posted by Tango at 7:05 PM No comments:
Labels: Mooikloof Pretoria Maruilweg Misdaad grypdief kind
28 May 2010 The US State Department's advice to American fans travelling to the World Cup
World Cup 2010: United States government issues terrorism warning to fans
The United States government has issued a travel alert to American fans attending next month's World Cup warning them of a heightened terrorism risk during the tournament in South Africa.
By Telegraph staff and agenciesPublished:
10:05PM BST 28 May 2010
The United States will kick off their Group C campaign against England in Rustenburg on June 12, with Americans having bought more tickets for the 2010 World Cup in South Africa than any other travelling nationality.
While the US Department of State believes there is no credible threat of a terrorist attack it has warned its citizens to be on alert during the finals.
President Obama has Americans dreaming
Obama meets the USA football squad
Bradley springs few surprises
"Large-scale public events like the World Cup may present a wide range of attractive targets for terrorists," reads the travel alert posted this week on the State Department's website.
The State Department also repeated warnings about the levels of criminality in South Africa and in particular the dangers of travelling between the nine host cities during the tournament.
"The vast majority of visitors complete their travels in South Africa without problems; however, visitors should be aware that criminal activity, including violent crime, is prevalent throughout the country," the alert continued.
"Be alert and aware of your surroundings at all times, looking out for your own personal security."
2010 SWC skit 'demeaning'
2010: Fears for exploitation
'SA risks 2010 terror attack'
Johannesburg - There is no known terror threat for the 2010 FIFA World Cup, the National Joint Operational and Intelligence Structure (Natjoints) said on Sunday."The security forces can firmly state that there is no known specific terror threat against the 2010 FIFA World Cup," said the Natjoints in a statement.The body said it "strongly disputed" a Sunday Times story which said South Africa had drawn up a watch-list of 40 terror suspects.The newspaper said it had received two separate accounts of "at least one arrest linked to World Cup threats".It also said that "operational militant training camps" were set up in several provinces.However, Natjoints said that the article in question was riddled with inaccuracies and most comments were from anonymous sources."Although the Natjoints is not prepared to discuss intelligence matters for obvious reasons, we can categorically deny the existence of a 'watch-list of 40 terror suspects' or the arrest of any person directly targeting the World Cup."We can also dispute the existence of operational militant training camps in several provinces in South Africa."
Labels: WB 2010 Fifa internasionale terrorisme Suid Afrika
Rowers in uniform skiet man by rooi lig
Ouma in hof oor beweerde bloulig-boelie
Verkeer teiken bloulig-boelies
Twee mans vas vir bloulig-rowery
André Damons, BeeldRowers in metropolisie-uniforms het Vrydag 'n bejaarde man in Alberton aan die Oos-Rand in sy motor doodgeskiet nadat hy en sy kleindogter glo van die bank af gekom het.Die man se 27-jarige kleindogter is in 'n kritieke toestand nadat sy in die bors getref is, het Chris Botha, woordvoerder van Netcare 911, gesê.Volgens kapt. Manaka Raphulu, polisiewoordvoerder, het sowat vier gewapende mans 09:30 met pistole op die 75-jarige man se grys Mercedes-Benz op die hoek van Bosworth en Diensstraat in Alrode losgebrand waar hy by 'n verkeerslig gestaan het.Die aanvallers het langs die pad gestaan en begin skiet toe die man se motor by die verkeerslig stilhou.Hy het verder gery, maar beheer oor sy motor verloor waarna dit teen 'n muur vasgery het.Raphulu het gesê een van die mans het na die motor gehardloop en weer op die man geskiet voordat hy 'n plastieksak gegryp en weggehardloop het.Die man is in sy motor dood voordat paramedici by die toneel opgedaag het.Hy is in die bors geskiet."Dit is onseker hoeveel keer die man geskiet is, maar beamptes het vier koeëldoppies op die toneel opgetel."Die rowers het daarna 'n plastieksak gegryp en in 'n wegkommotor gevlug," het Raphulu gesê.Hy kon nie Vrydag sê wat in die plastieksak was nie.Die rowers het in 'n rooi Mazda Midge sonder nommerplate in die rigting van Tokoza gevlug.Raphulu het gesê ooggetuies op die toneel het gesê van die booswigte het Ekurhuleni-metropolisie-uniforms aangehad.Botha het gesê mense op die toneel het gesê die man en sy kleindogter het van 'n bank af gekom toe hulle geskiet is. Die vrou is na die Unie-hospitaal geneem.- Beeld
Posted by Tango at 7:34 AM No comments:
Labels: Misdaad Roof metro polisie uniform Alberton
4 van polisie vas na 98 wapens uit stoor wegraak
Durban. – Vuurwapens wat vrywillig deur die publiek by die polisie ingehandig is, het uit 'n polisiestoor verdwyn.Die Valke het twee polisiebeamptes en twee klerke van die Inanda-polisiekantoor in hegtenis geneem nadat 98 vuurwapens sedert einde verlede jaar uit die stoor vir bewysstukke vermis geraak het. Minstens een van dié vuurwapens is glo aan 'n vermeende misdadiger verkoop, het brig. Phindile Radebe, polisiewoordvoerder, gesê. Die verdwyning van die vuurwapens het tydens 'n voorraadopname aan die lig gekom. Vuurwapens waarop die polisie in ondersoeke beslag gelê het, sowel as vuurwapens wat die publiek ingehandig het vir vernietiging, is in die stoor gehou. Lt.genl. Mmamonnye Ngobeni, KwaZulu-Natalse polisiehoof, het 'n Valke-taakspan in die lewe geroep om die saak te ondersoek toe dit eergister onder haar aandag gebring is.'n Klerk wat by die stoor werk en 'n adjudant-offisier (50) wat in die aanklagkantoor werk, is eergister op aanklagte van die onwettige besit van vuurwapens en diefstal in hegtenis geneem.'n Man wat in verband met 'n ander misdaad in hegtenis geneem is, het aan die polisie gesê iemand van dié polisiekantoor het einde verlede jaar 'n vuurwapen aan hom verkoop, het Radebe gesê. Gister is nog 'n polisiebeampte en 'n klerk in hegtenis geneem. Die vermiste wapens moet nog opgespoor word. Volgens Radebe word nog arrestasies verwag.
Blouligbende kaap skoolbus in Pretoria; twee gearresteer
Twee vermeende kapers wat hulself glo as polisielede voorgedoen het, is eergister, binne 'n uur nadat hulle glo 'n bussie van die Hoërskool Gerrit Maritz in Pretoria-Noord gekaap het, in Atteridgeville vasgetrek.
Leeus al hoe skaarser
Leeus se getalle drasties afgeneem en beskou die Wêreldbewaringsunie (IUCN) die leeu as kwesbaar.
Lewis hoor sy 'sterf' nadat sy seun aflaai
Koeël mis Ryk se ma toe 3 op huis toeslaan
Verkragter vry oor woord
Staal tref vrou: 'Ek het Here se hand vasgehou'
Paar sien hoe skiet skurke wag dood
Olifante borrel van die dors by lodge
Jy sal siek word as jy ANC los, sê Zuma
Nie net maanskyn en rose vir dokters
'SA paaie val uitmekaar'
Blou Soweto vir amaBulls!
Posted by Tango at 7:16 AM No comments:
Labels: Misdaad polisie kriminele Valke
Man skiet rower in die kop, jaag bende
Mnr. Paul Nunes verduidelik aan kol. Jan Scheepers van die Vanderbijlparkse polisie hoe hy gister op rowers geskiet het.
'n Sakeman van Vanderbijlpark het 'n rower gister in die kop geskiet en toe die rowerbende agternagesit en met 'n skoot in hul motorband tot stilstand gedwing, maar hy glo nie hy is 'n held nie."Ek het net gedoen wat ek glo gedoen moes word," het mnr. Paul Nunes (38) verleë gesê.Drie rowers het 'n afleweringsvoertuig beroof wat sigarette by Nunes se winkels afgelewer het. Hy is die mede-eienaar van Rum Drum Liquor Store en Toreno Supermarket & Bakery by die Lemnos-winkelsentrum. Hy het vertel hy is nie altyd gewapen nie, maar hy was op pad na die bank toe van sy werkers na die drankwinkel aangehardloop gekom en gesê het daar is 'n rooftog voor die supermark aan die gang. "Buite het ek gesien die rowers is gewapen, maar ek het besluit om hulle te keer, want verlede jaar is 'n Vanderbijlparkse polisieman tydens 'n rooftog in ons supermark geskiet. Dit is wat my laat besluit het tot hier toe en nie verder nie."Terwyl die rowers in 'n wit VW Golf gespring het, het een 'n vuurwapen op Nunes gerig. Terwyl die motor weggejaag het, het die sakeman 'n skoot deur die agterruit geskiet en 'n rower in die agterkop getref.Volgens ao. Kinnie Steyn, polisiewoordvoerder, het Nunes en twee van sy werknemers die Golf agtervolg. Die rowers was glo nog onbewus van hul agtervolgers tot waar hulle langs die pad stilgehou en twee uitgeklim het. Die gewonde het in die motor gebly."Toe hulle my Mercedes-Benz Sprinter opmerk, het die rowers geweet ek is op hulle en het hulle weer in hul motor gespring en weggejaag," het Nunes gesê.Steyn het gesê hy het 'n paar kilometer verder, in Frikkie Meyerrylaan, in die ry een van die Golf se voorste bande raak geskiet en die motor het 'n ent verder tot stilstand gekom."Ek was heeltyd bedag op ander mense se veiligheid en was baie versigtig waar ek my 9 mm-pistool gerig het," het Nunes gesê.Hy het toe glo uitgespring en die mans in die motor beveel om uit te klim en op die grond te lê. Nog voordat hulle dit kon doen het een van sy werknemers hom gewaarsku een van die mans het sy vuurwapen weer op hom (Nunes) gerig.Ná 'n oor-en-weer-skietery het die twee ongedeerde rowers na 'n woonwapark oorkant die pad gehardloop. Nunes het gesê hy het altesame sowat 16 skote geskiet.Hy het die polisie met 'n verbyganger se selfoon gebel."Die Vanderbijlpark-polisie, die Vaalrand-blitspatrollie en K9-eenheid (voorheen die honde-eenheid) het Nunes te hulp gesnel en een van die rowers in die karavaanpark in hegtenis geneem," het Steyn gesê.Die derde rower het weggekom. ER24-paramedici het die gewonde rower op die toneel gestabiliseer voordat hulle hom na die Sebokeng-hospitaal geneem het, waar hy onder polisiebewaking behandel word."Nunes is vandag ons held," het een van die polisiemanne op die toneel gesê nadat hy die sakeman se hand geskud en hom gelukgewens het.
Posted by Tango at 6:59 AM No comments:
'n Man wat weens verkragting en roof tot 20 jaar tronkstraf gevonnis is, is vry nadat die landdros tydens sy verhoor na die beskuldigde se "filthy penis" verwys het. Dié soort taal moet ten sterkste gesensor word, het regter Moses Mavundla in 'n uitspraak van hom en waarnemende regter T. Phalane in die hooggeregshof in Pretoria gesê.Die hooggeregshof het gesê streeklanddros M.K. Makhwentla van Sebokeng se stellings toon 'n "mate van arrogansie en gebrek aan respek" teenoor mnr. Kenneth Mapule Makau.Dié stellings het meegebring dat Makau, "'n andersins skuldige persoon", vrygelaat moes word.Makau is voorheen tot 16 jaar tronkstraf weens die verkragting van 'n 18-jarige vrou en vier jaar weens die roof van haar selfoon gevonnis.Makau het die hooggeregshof gevra om die streekhofverrigtinge te hersien omdat die landdros volgens hom in die vervolging ingemeng het en bevooroordeeld teenoor hom was.Die landdros het Makau tydens die verhoor onder meer gevra of hy dink "dit is 'n goeie ding" om sy "filthy penis" in 'n dame se mond te sit.Phalane het in die hooggeregshof-uitspraak gesê die seksdade wat Makau opeenvolgend met die vrou uitgevoer het, was aanstootlik vir die landdros se persoonlike morele waardes en standaarde.Dit was te erg vir die landdros en gewone lede van die publiek sou "ongemaklik" oor Makau se gedrag gewees het. Die landdros is egter nie 'n gewone lid van die publiek nie en kan nie persoonlike morele waardes en standaarde op getuies en die beskuldigde afdwing nie. Die landdros het 'n goed beredeneerde uitspraak op die meriete van Makau se verhoor gelewer, maar dit is "bederf" deur sy vroeëre stellings en vrae, het Mavundla gesê.'n Voorsittende beampte moet respek toon vir dié wat voor hom in die hof verskyn, ongeag hul omstandighede. Daar is geen ruimte vir "kleinerende taal" teenoor litigante, ge-tuies en regsverteenwoordigers nie, het Mavundla gesê.Makau se skuldigbevinding aan verkragting en roof is tersyde gestel en hy is vrygespreek.
Posted by Tango at 3:10 AM No comments:
Labels: verkragter Hof vry regter
Polisiekonstabel vas oor skietery op plaas
Polisieman aangekla van moord
Polisie sit lank vir mesmoord, roof
Polisie skiet verdagte dood
Johannesburg - 'n Polisiekonstabel is in hegtenis geneem vir poging tot moord, het die Noord-Wes-polisie Sondag gesê.Lt.gnl. Lesetja Ephraim Beetha het gesê die konstabel (34) was na bewering deel van 'n groep wat Vrydag 'n plaas buite Schweizer-Reneke wou beroof.Die boer het glo geweerskote op sy plaas gehoor en gesien hoe drie mense deur die hek kom. Nadat nog 'n skoot gevuur is, het die boer sy vuurwapen uitgehaal en terug geskiet. Die verdagtes het te voet gevlug.Bure het begin soek vir die vermeende diewe en 'n vrou gestop wat 'n bakkie op die Hartsfontein-grondpad bestuur het. Die polisie het toe op die toneel aangekom en het die voertuig deursoek."Die bestuurder se polisie-identifikasiesertifikaat is in haar besit gevind." Die polisie het ook 'n vuurwapen, 'n polisieflits, tweerigting-radio's en 'n polisie-aanstellingsertifikaat van iemand wat in Februarie uit die polisie bedank het, gevind.Die voertuig was in die naam geregistreer van die polisie-amptenaar wat bedank het. Die konstabel, wat in die Florida-misdaadvoorkomingseenheid werk, is dadelik gearresteer.Die polisie het Saterdag nog 'n mens in hegtenis geneem wat glo deel is van die vermeende rowers."Ons het inligting ontvang dat die derde verdagte – die polisie-amptenaar wat bedank het – binnekort aan die polisie oorhandig sal word deur sy regsverteenwoordiger." Die twee verdagtes wat in hegtenis geneem is, sal Maandag in die Schweizer-Reneke-landdroshof verskyn op aanklag van poging tot moord. - Sapa
Lees meer oor: misdaad schweizer-reneke polisie
Posted by Tango at 5:46 PM 1 comment:
Labels: Misdaad Schweizer -reineke polise skietery kriminele
AfriForum, VF+ stry oor Mulder
JAN-JAN JOUBERT IN JOHANNESBURGToenemende meningsverskille tussen die burgerregtegroep AfriForum en die VF+, wat lank deur die VF+ ontken is, het in hofstukke tot uitbarsting gekom.Die strydpunt is dr. Pieter Mulder, leier van die VF+, se deelname aan die ANC-regering, en of dit tot 'n botsing van belange lei.AfriForum se hofstukke voor die gelykheidshof handel oor die saak teen die ANC en die ANC-jeugleier, mnr. Julius Malema, se sing van die lied Kill the Boer. Die gelykheidshof het AfriForum nou versoek dat hul saak en dié van die VF+ teen Malema oor dieselfde onderwerp saamgevoeg word.AfriForum vra egter in die hofstukke dat dit nie gebeur nie.Benewens twee tegniese redes en 'n argument dat die VF+ die opsie het om die saak in die parlement te opper, bring AfriForum Mulder se adjunkministerskap ter sprake as 'n rede waarom die twee aansoeke eerder nie saamgevoeg moet word nie.Die een tegniese rede is dat die VF+ net Malema verkla, terwyl AfriForum sowel Malema as die ANC verkla. AfriForum vra dat die VF+ se saak uitgestel word.In reaksie hierop het mnr. Pieter Groenewald, parlementêre leier van die VF+, gesê AfriForum voer 'n bedenklike argument."Ek wil dit eerstens duidelik stel dat die gelykheidshof gevra het dat die sake saamgevoeg word; nie ons nie. Ons was wel bereid om dit te aanvaar indien AfriForum bereid sou wees."Nou dink ek dit is beter dat die sake geskei word, want dis nie 'n goeie idee om die ANC ook te dagvaar nie."Toe ons destyds die klag teen mnr. Peter Mokaba se sing van Kill the Boer ingedien het, het die destydse sekretaris-generaal van die ANC, mnr. Kgalema Motlanthe, bloot ontken dat dit 'n vryheidslied van die ANC was."Die ANC kon dus nie verantwoordelik of aanspreeklik gehou word nie en daar is geen regsgronde vir die argument nie."Wat die ontevredenheid oor Mulder betref, het Groenewald ontken daar is 'n belangebotsing omdat Mulder in die ANC-regering dien."Die regering word nie aangekla nie. Die ANC is nie dieselfde as die regering nie. Dit is dus eweneens 'n bedenklike argument."Buitendien weet AfriForum dis onsin. Hoe verklaar hulle dat dr. Mulder 'n strafregtelike klag teen Malema ingedien het?"Mnr. Kallie Kriel, hoofamptenaar van AfriForum, het by navraag gesê hulle staan by die inhoud van hul hofstukke, en dat hul regsadvies is dat dit om verskeie redes nadelig sou wees om hul saak by die VF+ s'n te voeg."Ons wil nie in 'n stryery betrokke raak nie. Ons fokus is op Malema." Die gelykheidshof het die saak na die hooggeregshof verwys, met geen beslissing daaroor of die twee sake saamgevoeg moet word nie.
Posted by Tango at 6:08 AM No comments:
Labels: VF= Afriforum Mulder kallie kriel malema sake hof
Die bloedbad kom weer...'
JACQUES PAUW EN ANNA-MARIA LOMBARD IN JOHANNESBURGImmigrante en vlugtelinge in Suid-Afrika leef in vrees vir xenofobiese aanvalle ná die Wêreldbeker-sokkertoernooi.Buitelanders word glo landwyd gewaarsku om hulle uit die voete te maak om die soort aanvalle te vermy wat Suid-Afrika twee jaar gelede geskok het.In die Wes-Kaap is reeds 17 Somaliese winkeleienaars vanjaar vermoor en ander winkeleienaars is gewaarsku om landuit te vlug voor die laaste fluitjie blaas."Ek het gehoor hulle sê daar gaan geen immigrante in Alexandra (in Johannesburg) oor wees nie," sê me. Elizabeth Mokoena, wat 'n welsynsorganisasie by die polisiekantoor bestuur. Sy het noodleniging gekoördineer toe xenofobiese aanvalle in 2008 hier begin en landwyd uitgebrei het. "Daar is dieselfde atmosfeer teen immigrante as tóé," sê sy. "Die gemeenskap is gefrustreerd. Dienslewering bestaan nie en vlugtelinge word die sondebok."Die Konsortium vir Vlugtelinge en Immigrante in Suid-Afrika (Cormsa) het verslae van reg oor die land gekry oor dreigemente teen immigrante. Amnestie Internasionaal, die Rooi Kruis en die Sentrum vir die Studie van Geweld en Versoening by die Universiteit van die Witwatersrand is deel van Cormsa.Die dreigemente kom glo uit verskeie oorde – van bure, kollegas, taxibestuurders en verbygangers, maar ook van verpleegsters, maatskaplike werkers en polisiebeamptes."Baie van die mense wat dreig, glo hulle het die ondersteuning van senior politici," sê Cormsa se mnr. Duncan Breen.Mnr. Zweli Mnisi, woordvoerder van die ministerie vir polisie, het die afgelope week gesê Cormsa moes hul kommer met die polisie gedeel het sodat hulle saam oplossings kan vind.Rapport het talle gerugte en dreigemente ondersoek. In Cullinan, noord van Pretoria, het Zimbabwiese werkers vergaderings bygewoon waar gesê is: "Alle buitelanders sal in die tweede helfte van Julie, net ná die sokker, vermoor word."Soortgelyke bewerings is glo op vergaderings in Mamelodi gemaak en die DA het dit by die polisie aangemeld.'n Sakeman van Alexandra met 'n winkel oorkant die Madala-hostel, waar die xenofobiese geweld in 2008 begin het, is bekommerd."Ons mag dit (die dreigemente) nie onderskat nie," sê hy. "In 2008 was daar soortgelyke gerugte en ons het nooit gedink iets sou daarvan kom nie. Die volgende oggend was Alex in vlamme," sê hy."Hier kom 'n bloedbad," sê mnr. Abdiwali Abdiraman van die Wes-Kaapse Somaliese Gemeenskapsraad. "Ons het die polisie gewaarsku, maar niks gebeur nie." Volgens hom het sommige winkeliers dreigbriewe gekry en die polisie daarvan verwittig.Abdiraman sê twaalf Somaliërs is in drie dae in die Wes-Kaap geskiet nadat hulle gewaarsku is om die land te verlaat. Drie is dood. "Ons is hier om te bly," sê Abdiraman, "of dalk om te sterf." 'n Onafhanklike rolprentregisseur, Andy Spitz, werk al twee jaar lank aan 'n dokumentêre rolprent oor xenofobie en het met talle Suid-Afrikaners hieroor gepraat. "Het jy die oorlog hier gesien (in 2008)? Dit gaan erger wees. Daar gaan kwaai oorlog wees," sê 'n Suid-Afrikaner in 'n Oos-Randse township. Prof. Loren Landau van Wits is veral bekommerd dat mense so openlik dreig. "Dit wys jou hulle glo hul xenofobiese standpunt is aanvaarbaar." Landau is mede-outeur van 'n diepte-ontleding oor die oorsaak van die 2008-aanvalle. Dié verslag is pas gepubliseer en wys dat armoede en diensleweringsprobleme dit plek-plek aangevuur het.Landau is egter meer besorg oor die politieke spanning in aanloop tot die plaaslike regeringsverkiesings as die einde van die sokkertoernooi.
Posted by Tango at 5:54 AM No comments:
Labels: xenofobiese aanvalle sokkertoernooi somaliese eienaars winkel Alexander cormsa Geweld
Twee SA polisielede gearresteer:Huisrooftog gekeer
Twee polisielede van Atteridge­ville in die weste van Pretoria is eergisternag saam met drie ander mense in Centurion gearresteer terwyl hulle glo op pad was om 'n huisrooftog of -rooftogte te gaan uitvoer.Dié verdagtes was met 'n R5-geweer met 'n dubbele magasyn en twee pistole bewapen en het in twee voertuie gereis.Kol. Musa Zondi, woordvoerder van die Valke, het gesê die Valke het inligting gekry dat dié polisiemanne en hul makkers die betrokke nag 'n gewapende huisroof of -rooftogte in Centurion en Pretoria gaan uitvoer.Die Valke het die verdagtes op die hoek van Jeanlaan en Gerhardstraat in Centurion ingewag en het hulle net daar van die pad getrek en in hegtenis geneem."Ons kon nie 'n kans vat en wag dat hulle die daad by die woord voeg nie, want onskuldige mense sou dalk doodgeskiet word. "Ons moes hulle arresteer voordat hulle hul planne sou uitvoer," het Zondi gesê.Volgens hom het die polisie gister probeer vasstel of die wapens wat hulle by die mans gekry het, polisiewapens was."Die polisie probeer ook steeds vasstel of die voertuie waarin die verdagtes gery het, wettig is en of dit moontlik gesteel is," het Zondi gesê.Hy het gesê die verdagtes sal waarskynlik oormôre in die Pretoriase landdroshof verskyn, maar wou nie sê op wat watter aanklagte nie.
Posted by Tango at 5:42 AM No comments:
Labels: R5 dubbel Magasyn twee Pistole Misdaad SA Polise Krimineel Centurion
Vaarwel, my eens trotse ou SAW
Dié bouval was vroeër 'n huis waarin hooggeplaaste offisiere gebly het. Foto: Theana Calitz
Kobus Jacobs, 'n afgetrede sersant-majoor van die weermag, was geskok toe hy Thaba Tshwane, voorheen Voortrekkerhoogte, pas besoek het. Jacobs was sersant-majoor van genl. Siphiwe Nyanda, toe hoof van die weermag en nou 'n minister. Hier is Jacobs se storie.Diegene wat al langs 'n oop graf gestaan het en 'n geliefde of 'n kameraad begrawe het, sal verstaan wat ek hier probeer beskryf. Wanneer jy langs die oop graf staan en na die kis kyk wat in die graf afsak, is daar 'n gevoel van magteloosheid. Dit is so finaal – die besef dat niks gedoen kan word om dit te herroep nie. Die gevoel raak oorweldigend.Dit is hoe ek voel ná 'n besoek aan Thaba Tshwane, voorheen Voortrekkerhoogte. Die plek waar soldate flink gemarsjeer het, in netjiese rye voor menasies gestaan het, waar ons Sondagmiddae saam met ons gesinne gaan eet het. Eenhede, menasies en ontspanningsgeriewe waarop ons trots was en mee gespog het as die beste in Afrika. Nie net was die vertoondissipline die beste in Afrika nie, maar ook die gevegsdissipline.Bevelvoerders, offisiere en adjudant-offisiere het na hul ondergeskiktes se welstand omgesien. Daar was geen rede om 'n vakbond te hê nie.Ek ry met my motor langs die stadsaal verby in die rigting van die ou Militêre Hospitaal en draai agter die stadsaal om. Die eens spoggerige lugmagmenasie waar ons saam met die minister van verdediging en weermagdeelhoofde formele etes genuttig het, staan soos 'n erg gewonde en moedelose soldaat daar. Die vensters is met ou stukke sinkplaat toegespyker. Gehawend, vuil en totaal verwaarloos – vernederend vir dit waaraan 'n gedissiplineerde weermag gewoond was.Ek ry verder voor Sami verby. Of moet ek sê, ek sukkel om tussen die papiere voor Sami verby te ry. Moontlik kan Tshwane se vullisverwyderingsafdeling die skuld kry. Die soldate, offisiere en onderoffisiere staan en sit voor die geboue. Hulle eet, rook en staan sommer net doelloos rond. Van die eens netjiese en skoon Sami met soldate wat netjies en regop loop, offisiere salueer en strek vir onderoffisiere is daar nie veel oor nie.By die verkeerslig draai ek links en ry by die eerste hoofhek aan die linkerkant in. Dit behoort aan die Dienskorps. Die wag sit en eet en laat my inry sonder om van sy stoel af op te staan of by die vuil waghuis uit te kom. Die gras staan deurhoogte. Die geboue is vervalle en verwaarloos. Dit wat ek sien, ontstel my so dat ek besluit om om te draai. Die wag by die waghuis staan op, kyk by die waghuis uit en met 'n stuk brood in sy hand maak hy die valhek toe. Ek besluit om te gaan kyk na die menasie waarheen ons buitelandse besoekers geneem het om met ons hoë standaarde te spog. Die skok was te groot om te verwerk. Dit wat nie afgebrand het nie, is stukkend, verwaarloos en onder gras en gemors toegegroei. Daar is niks, absoluut niks van die eens netjiese en pragtige menasie oor nie! Die weermag wat ek geken het, is besig om dood te gaan.Die eens trotse organisasie, die beste in Afrika, is siek, baie siek. Die graf is gegrawe. Die kis is besig om te sak. Stof tot stof. Deel die nuusAs daar nuus is wat jy met Beeld se lesers wil deel, e-pos die nuusfoto of nuusstorie na mystorie@beeld.com. Beeld se span verslaggewers en fotograwe kan onmoontlik elke dag op elke plek wees waar nuus gebeur, maar ons lesers is. Goeie nuusfoto's word ook nie altyd net met duur kameras geneem nie. 'n Selfoon kan 'n treffende nuusfoto neem. Ons lesers kan Beeld ook help om die owerhede op alle vlakke verantwoorbaar te hou. As jy amptenare soos polisielede, verkeersbeamptes, werkers in hospitale, munisipale amptenare – of wie ook al – sien wat nie sy of haar werk doen nie, stuur 'n foto daarvan. Jy kan ook foto's en stories stuur van vuil parke, plekke wat nie instand gehou word nie, slaggate in paaie, ongelukke, storms of enige nuuswaardige gebeurtenis. Stuur ook foto's of stories van goeie dinge wat jy sien gebeur.
Posted by Tango at 8:20 AM No comments:
Labels: SAW vs SANDF
Posted by Tango at 7:36 AM No comments:
Genl. Bheki Cele Foto: Sipho Mchunu
Kaapstad. – Die polisie se topbestuur kon gister in die parlement nie verduidelik hoe R3,2 miljard bestee is om net 11 nuwe polisiekantore te bou en verbeterings aan 12 aan te bring nie.Dié reusagtige bedrag is die afgelope vier boekjare bestee. Dit beteken gemiddeld R139 miljoen is aan elk van die 23 polisiekantore bestee. Luidens 'n voorlegging wat aan die parlementêre portefeuljekomitee oor polisie gedoen is, is:R498 miljoen in die 2006-'07-boekjaar bestee om sewe nuwe polisiekantore te bou en drie te verbeter;R727 miljoen in die 2007-'08-boekjaar bestee om een polisiekantoor te bou en drie te verbeter;R939 miljoen in die 2008-'09-boekjaar bestee om een polisiekantoor te bou en vyf te verbeter; enR1,1 miljard in die 2009-'10-boekjaar bestee om twee polisiekantore te bou en verbeterings aan een aan te bring. Komiteelede was merkbaar onthuts en het genl. Bheki Cele, nasionale polisiehoof, en sy afvaardiging met indringende vrae gepeper.'n Verleë Cele het me. Sindi Chikunga, ANC-LP en komiteevoorsitter, toe versoek om die vergadering te verdaag omdat hulle nie in staat is om antwoorde te gee nie. "Ek vra om verskoon te word. Daar is te veel dinge waarvan ons ons nie kan vergewis nie. Ek weet in alle eerlikheid nie hoe ons die agbare lede se vrae gaan beantwoord nie. Ons moet eerder in 'n latere datum teruggeroep word wanneer ons behoorlik voorberei het."Opposisie- en selfs ANC-LP's was stomgeslaan. "Beteken dit die senior span wat vandag hier is, weet nie wat aangaan nie? Nee, hiermee het ek 'n ernstige probleem," het mnr. Greg Schneemann, ANC-LP, gesê.Cele en sy afvaardiging is vir 'n wyle uitgestuur terwyl die komitee agter geslote deure vergader het.Ná die kort verdaging het Chikunga die roede behoorlik ingelê. Volgens haar is daar groot kommer oor die afdeling wat die polisie se kapitaalprojekte bestuur. "Miljarde rande is hier ter sprake. Ons het ernstige bedenkinge oor wat hier aan die gang is."Sy het die polisielede wat onderlangs sit en lag het ook ingeklim.Chikunga het Cele gewaarsku dat dit 'n strafregtelike oortreding is om die parlement te mislei en dat sy stappe sal doen as dit later blyk die afvaardiging probeer om die komitee onder 'n wanindruk te bring.Me. Dianne Kohler Barnard, DA-LP, het agterna gesê dit is onmoontlik dat die polisie miljarde aan 23 polisiekantore bestee het. "Hier is groot fout."
Anger over police station move
150 000 expected at crime protest
Cape Town - The police's top management were unable to explain to Parliament on Tuesday how R3.2bn was spent to build only 11 new police stations and to make improvements at 12 other stations.This enormous amount has been spent over the past four financial years. That means an average of R139m was spent on each of the 23 police stations.According to a presentation submitted to the Parliamentary portfolio committee for police, the money was spent as follows:- R498m was spent during the 2006-'07 financial year to build seven new police stations and improve three others;- R727m was spent during the 2007-'08 financial year to build one police station and improve three;- R939m was spent during the 2008-'09 financial year to build one police station and improve five; and- R1.1bn was spent during the 2009-'10 financial year to build two police stations and improve one.Cele clearly cluelessCommittee members were clearly upset and Bheki Cele, national chief of police, and his delegation were peppered with some probing questions.An embarrassed Cele then asked Sindi Chikunga, ANC MP and committee chair, to adjourn the meeting since they were not capable of providing answers."I'm asking to be excused. There are too many things to check and ascertain."I don't know, in all honesty, how we can answer the honourable members' questions. We should rather at a later date hold a meeting, when we've prepared properly."Opposition and even ANC MPs were flabbergasted."Does this mean the senior team who are standing here on Tuesday, don't know what's going on? No, with this thing I have a serious problem," said Greg Schneemann, an ANC MP.Tongue-lashingCele and his delegates were excused for a while, while the committee met behind locked doors.After the short meeting, Chikunga gave them a tongue-lashing. According to her there is great concern regarding the department that manages the police's capital projects."We're talking billions of rands. We have some serious doubts about what's going on here."And the police members who sat smiling and laughing among themselves were also given a tongue-lashing.Chikunga warned Cele that misleading Parliament is a criminal transgression, and that she will be taking steps should it later look like the delegation was trying to mislead the committee.Dianne Kohler-Barnard, DA MP, said afterward that it's impossible that the police could have spent billions of rands on 23 police stations. "This is a giant mess."
Read more on: parliament saps bheki cele
Labels: parliament saps bhekie cele begroting
Al-Kaïda had plan om SA aan te val
Senior Al-Kaïda-lid het volgens die Irakse regering 'n terreuraanval teen WB 2010 in Suid-Afrika beplan. Genl.maj. Kassim Atta, 'n woordvoerder van die Irakse veiligheidsdienste, het gister op 'n mediakonferensie in Bagdad gesê dié terroris, 'n 30-jarige Saoedi-Arabiër, wat twee weke gelede in hegtenis geneem is, was as deel van die beplanning van sy aanval in verbinding met Ayman al-Zawahiri, Al-Kaïda se onderleier. Hy het nie oor die aanval uitgewei nie. "Abdullah Azzam Saleh Misfar al-Kahtani het deelgeneem aan die beplanning van 'n terreurdaad in Suid-Afrika gedurende die Wêreldbeker(-sokkertoernooi)," het Atta gesê.Hy het gesê dat Kahtani, wat in beheer was van die Al-Kaïda se veiligheid in Bagdad, in kontak was met Zawahiri, Osama bin Laden se adjunk, om die Al-Kaïda-uitgebroeide plan te bespreek.Atta wou nie sê hoe dié inligting bekom is nie.Die Suid-Afrikaanse polisie het in Johannesburg gesê hulle doen navraag oor dié beweerde bedreiging wat in Bagdad aangekondig is."Die polisie werk nog daaraan om bevestiging te kry," het maj.genl. Nonkululeko Mbatha, woordvoerder van genl. Bheki Cele, nasionale polisiehoof, aan AFP gesê. "Ek weet niks daarvan af nie. Ons is nie geraadpleeg of in kennis gestel nie," het kol. Vish Naidoo, die nasionale polisiewoordvoerder, aan dieselfde nuusagentskap gesê. "Ons moet Irak bel. Dis die volgende stap," het hy gesê.Cele het verlede week gesê hy weet van geen veiligheidsbedreiging teen WB 2010, wat op 11 Junie begin, nie.Atta het gesê Kahtani, wat die skuilnaam Sinanal-Saoedi gebruik het, het 'n graad in sake-administrasie en het ook by 'n veiligheidskollege studeer.Hy was meer onlangs betrokke by en het deelgeneem aan 'n reeks gekoördineerde aanvalle teen hotelle in Bagdad in Januarie waarin 36 mense dood is en aan vyf motorbomaanvalle waarin 127 mense in Desember in die Irakse hoofstad omgekom het.Volgens Atta is 'n aantal ander Al-Kaïda-terroriste ook aangekeer, waaronder die Algeriër Tareq Hassel Abdoel Kader wat die netwerk se militêre hoof in die westelike distrik van Bagdad was.
Labels: Misdaad terrorisme 2010 sokker Suid Afrika
Grootste SA protesoptog nog teen misdaad
Optog teen plaasgeweld beplan
Cosatu-leier voor in optog
Optog teen misdaad rustig
Johannesburg – Altesaam 347 dorpe gaan op 19 Mei aan 'n nasionale protesoptog teen misdaad deelneem, het die Solidariteitbeweging Sondag gesê.In 'n verklaring sê die beweging – opgemaak deur Solidariteit, AfriForum en Helpende Hand – dit sal die grootste misdaadoptog nog in Suid-Afrika wees. Memorandums sal aan die Suid-Afrikaanse Polisiediens (SAPD) in klein dorpies en stede oorhandig word, van die Wes-Kaap tot die noorde. In landelike gebiede, sal verskeie besighede glo hul deure sluit en verskeie skole sal ook deelneem aan die optog, of leerders sal rooi dra, het Dirk Hermann, adjunkhoof van Solidariteit, gesê."Duisende Suid-Afrikaners sal na verwagting op daardie dag rooi dra." Hermann het bygevoeg dat die land nooit mag toelaat dat misdaad 'n normale deel van die samelewing word nie."Ons moet protes aanteken om te wys dit is nie normaal nie. Maar ons gaan nie net protes aanteken nie... ons wil ook die geleentheid gebruik om 'n beroep op gemeenskappe te doen om in samewerking met die SAPD betrokke te raak by inisiatiewe vir gemeenskapsveiligheid."Volgens Hermann sal Suid-Afrika 'n veiliger plek wees ná 19 Mei, as die optog suksesvol was.- Sapa
Lees meer oor: protes afriforum helpende hand solidariteit
Die seun van 'n egpaar wat deur rowers van die bank na hul huis agtervolg is, het uit die huis gestorm en op die aanvallers geskiet – 'n uur later is die verdagtes in 'n motor gevind; een dood, een gewond en een erg geskok.Volgens brig. Sheryl Venter, stasiebevelvoerder van die Benoni-polisiekantoor, het 'n egpaar van in hul 50's gisteroggend by die East Rand Mall in Boksburg gaan geld trek. Die rowers het hulle vermoedelik dopgehou of inligting ontvang van binne die bank oor hoeveel geld die egpaar getrek het en hulle na hul huis in Brentwood, Benoni, agtervolg. Die rowers het die egpaar tuis met vuurwapens aangehou, maar voordat hulle die geld kon buit het die egpaar se seun, wat in die huis was, die rooftog gesien en met sy vuurwapen uitgehardloop. Hy het op die rowers geskiet en hulle het weggejaag. Volgens Venter het die polisie kort daarna van die aanval gehoor en na die verdagtes en hul motor begin soek. Die motor is sowat 'n uur ná die aanval in Brentwood in die ondergrondse parkeerterrein van die Lakeside Mall in Benoni opgespoor. Een van die rowers is dood in die motor aangetref, nog een is ernstig gewond en die derde een is deur die polisie in hegtenis geneem. Venter het mense gewaarsku om op hul hoede te wees wanneer hulle kontant trek.
Slagoffers 3, skurke
Dié kennisgewing in die buurt Brentwood vertel die verhaal van 'n mislukte motorkaping. Foto: Herman Verwey
Johannes de Villiers in Benonijohannes@rapport.co.zaEen dood, een sterwend en een in die tronk.Dít was die lot van drie mans wat onsuksesvol probeer het om 'n gesin in Benoni aan die Oos-Rand te beroof en toe self die slegste daarvan afgekom het.'n Sekerheidsmaatskappy in Benoni was so in hul noppies met dié uitslag dat hulle selfs 'n plakkaat met die "telling" en 'n versoek om verdere inligting op 'n paal aangebring het. Die drama het plaasgevind toe 'n egpaar van Brentwood Vrydagoggend om 11:00 van die bank af teruggekeer het. Die man (62) en vrou (58), wie se name die polisie om veiligheidsredes weerhou, het pas by hul hek stilgehou toe 'n wit Audi A4 agter hulle intrek.Drie onbekende mans het uitgeklim en vuurwapens op die egpaar gerig.Volgens adj.off. Jannie van Aswegen, wat kort daarna op die toneel was, het die egpaar se 26-jarige seun op daardie oomblik om die huis gestap en opgemerk dat sy ouers die slagoffers van 'n gewapende roof is. Hy het toe 'n 9mm-pistool uitgepluk en op die rowers begin skiet."Dit was 'n vreeslike geskietery," vertel me. Cheryl Koen, 'n buurvrou wat die skietgeveg aanskou het.Die 26-jarige man het glo een van sy ouers se aanvallers, die een wat agter die Audi se stuurwiel gesit het, in die kop geskiet. Daarna het die gewonde se makkers hom uit die bestuurdersitplek gesleep, self die stuur oorgeneem en weggejaag.Die aanvaller op die Audi se agtersitplek is ook ernstig gewond.Volgens Van Aswegen het die egpaar se seun 17 rondtes afgevuur. "Hul motor was vol koeëlgate. Die getinte ruite was versplinter."Desondanks het die drie tot by die Lakeside Mall, 'n paar kilometer daarvandaan, gejaag. Die man wat nie gewond was nie, het probeer weghardloop, maar is gou voorgekeer.Die aanvaller wat in die kop geskiet is, is in die voertuig dood, terwyl die tweede gewonde man na die hospitaal geneem is. "Die kans is skraal dat hy sal oorleef," sê Van Aswegen.Volgens Van Aswegen word die wit Audi by ander ernstige misdaadvoorvalle in die omgewing betrek. Hulle hoop dus dat 'n bedrywige groep in dié skietvoorval uitoorlê is. Die egpaar se seun word as 'n held in die buurt beskou.
Posted by Tango at 6:18 PM No comments:
Labels: Protes misdaad afriforum helpende hand solidariteit
Hoë glo in nuwe pos ondanks klag van verkragting
Hoë glo in nuwe pos ondanks klag
Die geskorste bevelvoerder van die Sasolburg-polisiekantoor, wat aangekeer is in verband met verkragting en aanranding, gaan weer op hoë vlak in die polisie aangestel word.Die brigadier word glo van Maandag in 'n senior pos in die Mangaung-gebiedshoofkantoor in Bloemfontein ontplooi nadat die Vrystaatse polisie nie sy interne dissiplinêre verhoor binne 90 dae afgehandel het nie. Hy is reeds die afgelope week in Bloemfontein opgemerk en glo Donderdag ingeroep om oor sy nuwe pos ingelig te word.Die brigadier begin werk net twee dae voordat hy weer op Sasolburg in die distrikshof moet verskyn in verband met 'n voorval in Februarie. Hy is in hegtenis geneem weens die beweerde verkragting van 'n vrou in sy kantoor in die Sasolburg-polisie- kantoor. Die Onafhanklike Klagtedirektoraat (OKD) het die gewese hoof van dissiplinêre verhore in die polisie se provinsiale hoofkantoor in hegtenis geneem nadat hy na bewering die 26-jarige vrou ook aangerand het. Die vrywilliger het tydelik diens in sy kantoor gedoen as deel van 'n projek waar hy haar oor sy pligte ingelig en sy dan die gemeenskap oor misdaad moes voorlig, wat 'n boodskap teen geweld en verkragting insluit.Die brigadier was 'n vertroueling van komm. Amos Mashigo, die Vrystaatse polisiehoof.Mnr. Moses Dlamini, woordvoerder van die OKD, het by navraag aan Volksblad gesê ingevolge die polisie se dissiplinêre regulasie moes die interne dissiplinêre verhoor binne 90 dae afgehandel gewees het. Dit is nie gedoen nie en sy skorsings is volgens voorskrif opgehef.Hy weet nie hoekom die interne verhoor nie afgehandel is nie, maar dit kan wees dat daar op die uitslag van die strafregtelike verhoor gewag word.Dlamini sê dit raak egter nie die strafregtelike verhoor óf die dissiplinêre verhoor nie. Albei moet steeds afgehandel word. "Dit is vanselfsprekend dat die OKD sou verkies dat hy geskors bly. Natuurlik is hy ook onskuldig totdat hy skuldig bevind is. As die regulasie bepaal dat hy moet terugkeer werk toe, dan is dit ook so."Die polisie in die Vrystaat het teen gistermiddag nie op 'n navraag gereageer nie.
Labels: OKD Brigadier Verkragting Pos Sasolburg
Prasa gaan al sy treindienste landwyd stop
Nuwe wet kan stokkie voor dié klopjagte steekDie aansoeke om vrywaring van vervolging is een van die grootste dryfvere agter die toenemende klopjagte deur die Mededingingskommissie.
KVBA vergader met Transnet, vakbonde
Stakers wurg wit waks uit Transnet
Stakers veg oor inflasie - Transnet
Johannesburg. - Die Suid-Afrikaanse Passasierspooragentskap (Prasa) gaan al sy treindienste van Maandag stop.
Dié drastiese stap kom nadat die twee vakbonde Satawu en Utatu wat tans vir Transnet met 'n staking lamlê, vir Prasa laat weet het hulle staak ook by die spooragentskap van Maandag af.
Mnr. Lucky Montana, Prasa se uitvoerende hoof sê die besluit om treine te stop is geneem om pendelaars se veiligheid tydens die staking te verseker.
Prasa besit Metrorail wat daagliks 3 miljoen passasiers landswyd in die grootste metropole vervoer.
"Ons onderhandel reeds sedert Oktober 2009 oor loon verhogings en ander diensvoorwaardes en ons kan nie tot 'n gelyk kom nie. Nou gaan die vakbonde staak."
Prasa raai pendelaars aan om alternatiewe opsies vir vervoer te reël.
Prasa se Metrorail-treine loop jaarliks deur onder stakers en pendelaars wat treine brand en beskadig omrede dienste omtwrig word.
Labels: Prasa Utatu Metrorail Stop Treindienste
Suid Afrika op rand van Nederlandse siekte
SA op rand van Nederlandse siekte
Mei 14 2010 09:13
Die regering en die private sektor sal mooi moet dink oor die versoek van 3 vakbonde en 11 groot vervaardigers dat die regering die rand kunsmatig laat verswak om werkgeleenthede in die vervaardigingsektor te beskerm.
Die groep het onder leiding van mnr. Stewart Jennings, uitvoerende hoof van PG Group, en mnr. Zwelinzima Vavi, Cosatu se hoofsekretaris, 'n pleidooi gelewer dat die rand "mededingend" en stabiel moet wees. Die partye het ook laat blyk dat hulle wil sien dat 'n dollar tussen R9 en R10,50 kos.
Dié debat oor die "te sterk" rand is nie nuut nie. Dit is ook nie maklik om op te los nie, want enige inmenging kan geweldige ongewenste gevolge meebring. Dié gevolge strek veel wyer as bloot hoër inflasie en die kunsmatige beskerming van onmededingende bedrywe.
Dit is 'n uiters ingewikkelde debat en geen besluit sal alle partye tevrede stel nie.
Maak ook gereed om binnekort meer van die sogenaamde Nederlandse siekte te hoor.
Dié siekte dui op die negatiewe impak op 'n vervaardigingsektor as 'n land se grondstofbedryf se uitvoer skerp styg. Die verhoogde uitvoer laat dan die geldeenheid verstewig ten koste van die vervaardigingsbedryf.
Dit is presies wat nou in Suid-Afrika gebeur. Oudpres. Thabo Mbeki het al in sy tweede termyn na dié siekte verwys as 'n nagevolg van die geweldige toename in uitvoer van grondstowwe na China.
Suid-Afrika het 'n erge graad van dié siekte omdat die volkome vry wisselkoersbeleid eintlik by 'n ontwikkelde land hoort en nie die nodige beskerming teen die verstewiging bied nie.
In werklikheid verskerp dié beleid die simptome van die siekte.
Indien vakbonde en groot vervaardigers dink dat die antwoord bloot lê by 'n swakker rand, dan moet hulle meer dink.
Die situasie laat my dink aan wat 'n gholfafrigter een keer vir my gesê het toe ek skeef na die bal swaai: "Moenie een fout met 'n ander probeer regmaak nie. Maak eerder jou eerste fout reg, al gaan dit tyd en baie oefening verg om dit te doen."
Dit sal 'n fout wees om bloot die rand te laat verswak om strukturele probleme in Suid-Afrika te probeer regstel.
Buiten Nederlandse siekte, is daar ook verskeie ander strukturele probleme in die plaaslike vervaardigingsektor.
Daar is 'n wesenlike tekort aan vaardighede, arbeidskoste is te hoog en arbeidsbeleid maak ondernemings huiwerig om mense aan te stel, die regering bied min steundienste en daar is nie genoeg innovasie nie.
Dit is dus nie verbasend dat die plaaslike bedryf sukkel om met China mee te ding nie.
Maar dit is nie net Suid-Afrika wat daarmee sukkel nie.
Vervaardigingsbedrywe in verskeie ontwikkelde en ontluikende lande sukkel en hulle ly nie eens aan Nederlandse siekte nie.
Die probleem rakende die "te sterk" rand moet dus in dié konteks gesien word.
Die regering moet inmeng om die wisselkoers tot voordeel van Suid-Afrika te bestuur. Die regering moet bepaal wat die optimale wisselkoers is – die koers wat die meeste voordele vir alle bedrywe in die land inhou, en dit dan daar hou.
Dit moet ook reg gedoen word. Indien nie, sal Suid-Afrika net sieker word.
Posted by Tango at 5:28 AM No comments:
Labels: China Rand Probleme kunsmatig SA Cosatu Vakbonde
Busbestuurder 5 keer geskiet
Wag in Durban geskiet
Transnet-betogers met rubberkoeëls geskiet
Tieners per ongeluk geskiet
Durban – 'n Busbestuurder het gesterf nadat hy vyf keer deur 'n onbekende man in Nongoma geskiet is, het die KwaZulu-Natalse polisieman gesê."Simon Mthethwa (60) was net klaar met werk toe hy herhaaldelik voor sy kollega deur 'n man geskiet is.""Hy het op die toneel gesterf," het lt.kol. Vincent Mdunge gesê.Hy het gesê die twee mans wat vir die Thanduyise-busdienste werk, was op pad na 'n taxi-staanplek toe 'n man hulle genader het en wild begin skiet het.Sy kollega is nie beseer nie en niemand is nog in hegtenis geneem nie, het Mdunge gesê.-SapaVolg Lees meer oor: misdaad skietery
Posted by Tango at 5:22 AM No comments:
Labels: Misdaad Skietery Busbestuurder Nongoma
VF+ gaan voort met Malema-saak
Nóg bedankings ruk VF+
Malema doen SA skade aan, sê VF+
Kaapstad - Die VF+ het gesê hulle gaan voort met hul saak in die gelykheidshof teen die ANC-jeugligaleier, Julius Malema, vir haatspraak en intimidasie.Die eerste sitting sal op 20 Mei plaasvind, het die party Vrydag in 'n verklarings gesê.Die VF+ beskou die straf wat die ANC vir Julius Malema opgelê het as "niksseggend en blote skyn ten einde die breë publiek en faksies in die ANC tevrede te stel." Die Sowetan-koerant het vroeër berig dat die straf ontwerp is om strydende faksies in die ANC te balanseer.Volgens adv. Anton Alberts, VF + se parlementêre woordvoerder oor jeugsake, is Suid-Afrikaners nie gelukkig met die uitspraak nie, aangesien drie klagtes om tegniese redes teruggetrek is."Dit laat mens dink die ANC weet nie hoe hulle eie grondwet werk nie aangesien die skuldigbevinding gegrond was op 'n klag dat Malema minagtend was teenoor die ANC-leier, Jacob Zuma," meen Alberts."Maar wat van die minagtende optrede van Malema teenoor die publiek?" vra Alberts. "Malema skuld immers alle inwoners van Suid-Afrika, en meer spesifiek die wittes, Afrikaners en ander minderhede, 'n onvoorwaardelike verskoning vir sy haatspraak en polariserende optrede."Die VF + is verder oortuig dat die ANC nie sy eie grondwet ken, verstaan of reg toepas nie. Daar kan geen twyfel wees dat Malema artikel 25.5d van die ANC se grondwet verbreek het nie.Die VF+ vra ook dat sy veldtog om duisende protesbriewe aan pres. Zuma te oorhandig, ondersteun word deur die petisie op www.vervolgmalema.co.za te teken.Volg Nuus24 op Twitter.
Lees meer oor: ancyl vf+
Posted by Tango at 7:29 PM No comments:
Labels: Malema VF + Zuma Grondwet ANC
Nóg drie verdagtes vas oor plofstof
Vier vas oor plofstof
AWB reageer met woede ná plofstof-sage
Johannesburg - Nog drie verdagtes is in verband met die ontdekking van meer as twee ton kommersiële plofstof by 'n huis in South Hills, Johannesburg, vasgetrek.Lt. kol. Lungelo Dlamini het gesê die mans, almal buitelanders, is vroeg Vrydagoggend in Springs aan die Oos-Rand en in Benrose in hegtenis geneem.Die polisie het die kommersiële plofstof op 30 April by 'n huis in South Hill in die suide van Johannesburg gevind.Hulle het 'n 18-jarige vrou en 'n man (22) op die toneel in hegtenis geneem.Dit bring die aantal verdagtes wat vermoedelik met die vonds verbind kan word, op vyf te staan.Daar word vermoed dat die plofstof by 'n depot in City Deep gesteel is om OTM-masjiene op te blaas.Die polisie is vol vertroue dat nog mense in hegtenis geneem sal word.Hulle sal na verwagting in die Johannesburgse landdroshof verskyn.Die twee ander verdagtes het reeds in die hof verskyn. Hulle saak is tot die 18de Mei uitgestel.-SapaVolg Nuus24 op Twitter.
Lees meer oor: terrorisme plofstof
Labels: Plofstof Terrorisme OTM Misdaad South Hills Johannesburg
Twee rowers in kop geskiet
'n Man het twee rowers Vrydagoggend in die kop geskiet toe die booswigte hulle wou beroof of kaap. Volgens aanvanklike inligting het dit in die parkeerarea van die Lakeside Mall in Benoni gebeur, maar alhoewel die inligting nog nie bevestig is nie, blyk dit dat die poging tot kaping in 'n ander woonbuurt plaasgevind het.Die man het twee van die rowers geskiet waarna die booswigte op die vlug geslaan het.'n Verdagte motor is glo later in die parkeerarea van die Lakeside Mall gevind en toe die polisie en veiligheidspersoneel van die inkopiesentrum die motor nader het drie mans glo gevlug.'n Lyk met 'n kopwond is glo in die motor aangetref.Twee van die mans wat gevlug het is ook aangekeer. Een van hulle is glo ook in die kop geskiet. Een van die mans het glo weggekom.Lees Beeld Saterdag vir die volledige berig.Die man wat hulle geskiet het is nie beseer nie, maar erg geskok, volgens ER24.Geen inkopiegangers is deur die voorval geraak of beseer nie.Die saak word deur die polisie in Benoni ondersoek.The Star het Vrydagoggend op sy voorblad 'n berig gepubliseer oor gewapende booswigte wat 'n sakeman Saterdag vermoedelik van 'n inkopiesentrum aan die Oos-Rand gevolg en hom by sy huis in Boksburg oorval het. Hy het egter daarin geslaag om weg te jaag, volgens die berig. Die koerant het ook foto's van die een gewapende rower gepubliseer wat op CCTV-kameras vasgevang is.
Labels: Rowers Roof skiet arresteer Lakeside mall Benoni
Al wat Zuma mos kort, is 'n stort
Pres. Jacob Zuma dans by die geleentheid waar hy aangekondig het dat hy MIV-negatief is. Mokonyane, premier van Gauteng. Foto's · Lesersfoto's · Nuus in Foto's Stuur vir ons jou foto's · Stuur vir ons jou foto's
Pres. Jacob Zuma het aan sy eie aansien gedink toe hy aangekondig het dat hy MIV-negatief is eerder as aan die implikasies wat sy aankondiging vir die stryd teen die pandemie sou hê, meen Johannes Wessels, 'n ontwikkelingskundige.In ag genome die basiese joernalistieke reël dat "hond byt man" nie nuus is nie, maar wel "man byt hond", was dit reg dat verskeie koerante pres. Jacob Zuma se aankondiging dat hy MIV-negatief is as hoofberig aangebied het. Dit op sigself maak al van Zuma 'n redelik unieke regeringsleier: In die meeste ander lande sou so 'n uitslag net hoofnuus gehaal het as die aankondiging was dat die regeringsleier MIV-positief bevind is.In ag genome die erkennings wat Zuma self gedoen het in die hofsaak waarin hy aangekla (en onskuldig bevind) is aan verkragting, asook oor kinders by nie net sy huidige getal vroue nie, was daar waarskynlik baie druk op hom om wel 'n aankondiging te doen. Maar sy in-sy-skik-aankondiging oor sy MIV/vigsvrye status dompel die hele stryd teen die MIV/vigs­pandemie in dieselfde probleme as waarin Suid-Afrika se rioolsuiweringstelsels verval het. Ons het met loutere s****t te doen.Hoe kan die ANC-regering nou enigsins 'n veldtog teen MIV/vigs lei en:
kondome as belangrik in daardie stryd voorhou as dit duidelik is dat die ANC-leier nou nie juis kondome gebruik nie?; of
?onthouding aan seks buite die huwelik as gepaste leefstyl aanmoedig terwyl die ANC-leier om elke hoek en draai daardie riglyn oorsteek? Dié aankondiging kom juis in 'n fase waar dit lyk of die ANC grondig gebreek het met die vigs-ontkennende onsin van oudpres. Thabo Mbeki se bewind waarin kwaksalwery as die antwoord aangedien is. Hoe gaan die aankondiging nou inwerk op die owerheid se pogings om 'n nuwe benadering teen MIV/vigs te laat inslag vind?Gaan onthoudingspreke en kondoombemarking werklik inslag vind onder die nie-werkende jong massas of gaan hulle eerder handel na die voorbeeld wat gestel word deur Zuma, 'n werklik suksesvolle leier in hul oë? Hy is immers die onaantasbare:
g'n hof kan hom vasvat nie;
as ongeleerde sit hy die hovaardige Mbeki ore aan;
die staatsapparaat wat aandui daar is prima facie-getuienis van bedrog teen hom, pypkan hy deurdat sy hulpstrukture inligting (verkry op bedenklike en nie-grondwetlike wyses deur afluistering) openbaar maak sonder dat daar enige ondersoek kom oor hoe sulke inligting in sy kraal geval het; en
hy verontagsaam die wetlike verpligting oor verklaring van bates: Hy is immers bo die wet.Duidelik die onaantasbare Teflon-man aan wie geen blaam kleef nie, verpersoonlik hy – teenoor Mbeki se vreemde Westerse nabootsing – die ware Afrika-renaissance. Dit is die herlewing van die Groot Man in Afrika. En dit strek wyer: Kyk, selfs geen teken van MIV/vigs nie. Dit is amper iets om 'n liedjie oor te sing: "Al wat ek kort, is 'n stort..."Die regering se gepredik oor kondome en onthouding of getrouheid kom sleg tweede teenoor die voorbeeld van die magtige man.In gesondheids- en ontwikkelingshulpgeledere word die dilemma besef waarin die president hom bevind.'n Woordvoerder van een van die groot internasionale ontwikkelingsagentskappe wat geld beskikbaar stel vir die stryd teen MIV/vigs, het teenoor my opgemerk: Hoekom het hy aan sy eie aansien gedink, eerder as aan die implikasies wat die impak van sy aankondiging op die noodsaaklike stryd teen die pandemie sou hê? Hy moes liefs geswyg het, want swye ná die vigstoets sou die bespiegeling dat hy moontlik MIV-positief sou wees, laat toeneem. En dit sou kon help om sowel onthouding aan seks buite 'n eksklusiewe verhouding, asook die gebruik van kondome as belangrike strategieë te vestig. Sy afgemete aankondiging oor die saak het 'n ander ontwikkelingshulp-raadgewer laat opmerk dat hy vir die president op hierdie aspek ook 'n druippunt sou gee.Net soos wat verskeie koerante sy niksseggende openingsrede van die parlement vroeër vanjaar as 'n druipsyfer aangedui het. Voeg daarby Mondli Makhanya, oudredakteur van die Sunday Times, se taksering dat die president se ingenome bekendmaking van sy MIV/vigsvrye status prakties die stigmatisering van MIV-positiewes versterk en 'n mens het duidelik te doen met 'n aankondiging wat fatale gevolge inhou vir die stryd teen die pandemie. Dit maak dat die ANC-leierskorps nou in twee uit drie gevalle (sowel onder Mbeki en Zuma) die land in een van sy grootste krisisse in die steek laat.Daarby het ons nou 'n president wat meer van 'n verleentheid is wanneer hy sy mond oopmaak as wanneer hy sy gulp oopmaak.En dit maak hom 'n redelik unieke leier: een in 'n heel ander klas as Bill Clinton, John F. Kennedy of Pierre Trudeaux.